Public procurement notice: Contract Notice
Published: 2016-08-05
Buyer: Direktoratet for Kriminalforsorgen
Country: DK
Region: DANMARK
Contract type: Supplies
Procedure: Restricted procedure
CPV classification: 35120000: Surveillance and security systems | 35125000: Surveillance system | 45315100
Estimated value: 15000000 DKK
Submission deadline: 2016-09-06
Award criteria: The most economic tender

Technical requirements: Nærværende prækvalifikation vedrører begrænset EU-udbud af rammeaftale af fastinstallerede anlæg til detektering af al kendt mobiltelefoni i et antal af Kriminalforsorgens fængsler og arresthuse, iht. Europa-Parlamentets og Rådets direktiv 2009/81/EF af 13.7.2009 (forsvars- og sikkerhedsdirektivet).
Med henblik på at kunne lokalisere, finde og inddrage mobiltelefoner som ulovligt er indsmuglet i Kriminalforsorgens fængsler og arresthuse udbydes hermed projekt »Fastinstalleret mobiltelefondetekteringsanlæg«.
Arbejdet omfatter levering af samtlige komponenter til idriftsættelse af anlæggets hardware, software, hovedføringsveje og kabling etc., der indgår i det fuldt færdige og driftsklare anlæg.
Det forventes, at de fastinstallerede anlæg skal installeres af valgt leverandør i 8 af kriminalforsorgens fængsler/arresthuse. Kriminalforsorgen forventer, at der anslået skal detekteres i 1 000 celler, opholdsrum, toiletter, køkkener og øvrige rum som initialordre.
Rammeaftalens samlede værdi estimeres til at være imellem  15 000 000 DKK til  25 000 000 DKK. Det bemærkes, at estimatet er forbundet med betydelig usikkerhed, da det baserer sig på historisk forbrug indenfor relaterede varer og ydelser. Volumen er derfor udelukkende af vejledende karakter og kan derfor ikke tages som udtryk for en garanteret fremtidig omsætningsstørrelse.
Rammeaftalen har en løbetid på 2 år fra rammeaftaleunderskrift med mulighed for forlængelse i to (2) gange 12 måneder.
Leverandøren skal udføre installationen under hensyntagen til, at der på nogle matrikler er et særligt skærpet regime for de indsatte og andre sikkerhedsforhold som kan besværliggøre installationen af anlægget. Kriminalforsorgen vil arrangere en besigtigelse af alle institutionerne for tilbudsgivere, hvor der nærmere redegøres for de enkelte lokale forhold som skal iagttages og overholdes. Det forventes at denne besigtigelse vil finde sted i uge 38 og uge 39. Besigtigelsen vil foregå i tilbudsfasen og kun omhandle de prækvalificerede tilbudsgivere. Det vil i nogle institutioner være nødvendigt at planlægge arbejdet således at den daglige drift kan opretholdes.
Det forventes, at der i udbudsmaterialet vil være fremsat nedenstående krav til detekteringsudstyret, og de med detekteringsudstyret forbundne ydelser:
— Detektering af al kendt mobiltelefontrafik i 2G, 3G og 4G, meddelelser (SMS) afsendt hermed samt WLAN og Bluetooth.
— Visuel alarm skal angive den ægte lokation fra præcist hvilken celle eller hvilket rum i fængslet/arresthuset signalet kommer. Angivelse i zone, område eller lignende er ikke tilstrækkeligt. Der ønskes en præcis angivelse af detekteringen af mobiltelefoni, SMS, WLAN og Bluetooth, således at vagtpersonalet hurtigt og nemt kan lokalisere, finde og inddrage den ulovlige indsmuglede mobiltelefon.
— Anlægget skal kunne implementeres uden driftsproblematikker for øvrigt sikkerhedsudstyr, herunder DECT kommunikation.
— Der skal medfølge en dansk betjenings- og brugervejledning til både detekteringsudstyret og det medfølgende software.
— Undervisning i anvendelsen af anlægget skal gennemføres på alle matrikler. Undervisningen skal foregå på dansk.
— Der vil være fremsat en option om, at detekteringsudstyret skal være forberedt til at kunne spotjamme signaler samtidig med, at der detekteres mobiltelefoni, SMS, WLAN eller Bluetooth. Optionen med spotjamming er under forudsætning af, at der tilvejebringes den fornødne lovhjemmel.
Det bemærkes, at der i udbudsmaterialet vil være fremsat krav om, at Tilbudsgiver i et af kriminalforsorgen udpeget arresthus skal arrangere en prøveopstilling af anlægget med henblik på at kunne demonstrere, at det tilbudte anlæg opfylder de krav og betingelser som Kriminalforsorgen har angivet ovenfor. Demonstrationen vil indgå i evalueringen af det økonomisk mest fordelagtige tilbud. Ordregiver forventer at prøveopstillingen skal være opstillet i en uge i tidsrummet i uge 45-46.

Eligibility requirements: Ansøgers samlede omsætning for de seneste 3 afsluttede regnskabsår såfremt tallene for dette foreligger. Ansøgers samlede egenkapital for de seneste 3 afsluttede regnskabsår såfremt tallene foreligger. Dokumentation for relevant og igangværende produkt- og erhvervsansvarsforsikring med en minimumsdækning på  10 000 000 DKK pr. år.
Det er et mindstekrav at ansøger det senest afsluttede regnskabsår her en omsætning på minimum 10 000 000 DKK inden for det efterspurgte område. Det er et mindstekrav at ansøger det senest afsluttede regnskabsår har haft en positiv egenkapital.
Beskrivelse af de 3 betydeligste sammenlignelige leverancer. Beskrivelsen skal indeholde en beskrivelse af leverancen, tidspunktet for leverancen, samt kontaktperson hos kunden. Beskrivelsen skal endvidere indeholde oplysninger om leverancens fulde idriftsættelse af det samlede mobildetekteringsudstyr, herunder den fysiske opsætning af mobildetekteringsudstyret, hvor det er opsat, hvorledes der er gennemført implementering af den relevante software mv. Det er et mindstekrav at ansøger kan dokumentere 1 sammenlignelig reference. Referencen skal være udført indenfor EU's grænser. Ved sammenlignelig reference forstås opsætning af et mobildetekteringsudstyr med det formål at detektere mobilsignaler på specifikke og præcise lokationer, f.eks. værelse og-/eller celler, således at mobiltelefoner kan findes og inddrages.
Beskrivelse af de 3 betydeligste sammenlignelige leverancer. Beskrivelsen skal indeholde en beskrivelse af leverancen, tidspunktet for leverancen, samt kontaktperson hos kunden. Beskrivelsen skal endvidere indeholde oplysninger om leverancens fulde idriftsættelse af det samlede mobildetekteringsudstyr, herunder den fysiske opsætning af mobildetekteringsudstyret, hvor det er opsat, hvorledes der er gennemført implementering af den relevante software mv.
Det er et mindstekrav at ansøger kan dokumentere 1 sammenlignelig reference. Referencen skal være udført indenfor EU's grænser. Ved sammenlignelig reference forstås opsætning af et mobildetekteringsudstyr med det formål at detektere mobilsignaler på specifikke og præcise lokationer, f.eks. værelse og-/eller celler, således at mobiltelefoner kan findes og inddrages.
Underleverandører skal udfylde bilag 2 samt underleverandørerklæring bilag 3.